Извештај о раду Ученичке задруге ,,Надеждине пчелице“ Основна школа „Надежда Петровић“  Сићево за прво полугодиште школске 2024/25. год.

Одржане су три седнице Скупштине Ученичке задруге „Надеждине пчелице“:
· Дана 25.10.2024. године одржана је седница Скупштине ученичке задруге на којој је донесена одлука о учествовању ученичке задруге у Јавном позиву Министарства просвете за доделу финансијских средстава за унапређење услова рада ученичких задруга који је расписан 14.10.2024. године у сврху набавке шиваће машине, клима уређаја и остале неопходне опреме и материјала за унапређење услова рада радионице за израду природних сапуна.
· Дана 19.11.2024. одржана је седница Скупштине ученичке задруге на којој је донесена одлука о исплаћивању путних трошкова у износу до 8.000 динара за одлазак у Београд ради потписивања уговора о додели средстава одобрених од стране Министарства просвете за унапређење услова рада ученичких задруга за набавку шиваће машине, клима уређаја и остале неопходне опреме и материјала за унапређење услова рада радионице за израду природних сапуна. Директорка се  одрекла тих средстава у корист ученичке екскурзије.
· Дана 30.12.2024. године одржана је седница Скупштине ученичке задруге на којој је усвојен записник са претходне седнице, усвојен план рада и програм развоја ученичке задруге, усвојен годишњи извештај о пословању и спровођењу пословне политике, донесена одлука о издвајању дела прихода ученичке задруге за ученичку екскурзију, разрешен је стари члан Надзорног одбора и изабран нови члан. 


У оквиру пољопривредне секције реализоване су следеће активности:

· Кошење пољопривредне парцеле, окопавање садница шљиве и прихрана  у октобру
· Берба јабука и сушење јабука у октобру
· Израда глицеринских сапуна током целог полугодишта
· Опремање радионице за израду сапуна: монтирање клима уређаја, опремање фижидером, аспиратором и микроталасном пећницом

У оквиру креативне радионице ученици су правили сувенире, магнете, ручне радове и украсе за сапуне:
· Израда нових сапуна и кутијица за сапуне на CNC машини
· Изложба радова креативне радионице у оквиру Етно сајма у Нишкој Бањи 06.09.2024. године
· Изложба радова креативне радионице у оквиру обележавања манифестације „Дани сићевачке бербе“ у Сићеву 07. и 08.09.2024. године
· Михољски сусрети села 28.09.2024.
· Израда привезака и медаља за турнир у стреличарству на CNC машини у октобру
· Изложба радова у центру града у оквиру обележавања Дечије недеље 10.10.2024. 
· Изложба и презентација радова на енглеском језику приликом посете Американца Чарлса Катера 14.10.2024.
· Израда цветних аранжмана у октобру, новембру и децембру
· Изложба радова на Сајму књига у хали „Чаир“ у Нишу од 23.11. до 30.11.2024. године
· Промоција радова у ОШ „Учитељ Таса“ у Нишу 16.12.2024. године
· Изложба радова на манифестацији „Нишки ноћни маркет“ 27.12.2024. године

Школа се одазвала на јавни позив Министарства просвете за доделу средстава у циљу унапређења услова рада ученичких задруга, који је расписан 14.10.2024. са пројектом “Унапреди образовање, развиј зелено знање” и планираним буџетом од 299.635 динара за набавку шиваће машине, клима уређаја, материјала за шиће и материјала за израду сапуна и материјала за радионицу за израду сапуна. Одлуком министра просвете 12.11.2024. нашој школи су одобрена средства горе наведена. Уговор је свечано потписан 20.11.2024. године у ОШ „Данило Киш“ у Београду.


У Сићеву,                                                                     Директор ученичке задруге,
17.01.2025.год.                                                                       Маја Станковић
